הפארק הלאומי ציון
גאולוגיה

תשע התצורות הגאולוגיות הידועות שנחשפו באזור הפארק מייצגות יחדיו כ-150 מיליון שנים של השקעה בחלק זה של אמריקה הצפונית, בעיקר מעידן המזוזואיקון, אבל תחילתן בפרם. עובי סך כל התצורות כ-3,000 מטרים, והן חלק מהרצף הכביר של יחידות מסלע המכונה גרם המדרגות הגדול, שחלקו העליון נחשף בפארק הלאומי ברייס קניון, וחלקו התחתון נחשף בגרנד קניון. התצורות שנחשפו בפארק הלאומי ציון הושקעו כמשקעים בסביבות שונות מאוד:
ים (שלעיתים התקדם ולעיתים נסוג) חמים ורדוד של התצורות אבן גיר קאיבאב ומואנקופי.
נחלים, בריכות ואגמים של התצורות צ'ינלה, מואנאווה וקיינטה
מדבר נרחב של התצורות אבן חול נאוואחו וטמפל קייפ
הסביבה הצחיחה הקרובה לחוף של תצורת כרמל
במשך השנים הפכו שכבות משקע אלו לסלעים. משקעים ימיים קרבונטיים הפכו לאבן גיר, בעוד שהמשקעים החוליים של המדבריות הפכו לאבן חול. משקעים אלו בנויים ממינרלים שונים, והסלעים השונים צבועים בהתאם להרכב המינרלי. לדוגמה הגוון האדמדם מעיד על נוכחות תחמוצות ברזל.
התרוממות פעלה על כל האזור הידוע בכינוי רמת קולורדו, והרימה באיטיות את כל השכבות הללו למעל ל-3,000 מטרים מהמקום בו הושקעו. התרוממות זו גרמה לגידול ניכר בשיפוע של נהר הווירג'ין הקדמוני ונהרות אחרות ברמה. הנהרות שזרמו מהר יותר ניצלו את הסדקים הרחבים שנוצרו בסלעים כתוצאה מההתרוממות. בסוף התהליך נסחפו כל התצורות מהקנוזואיקון וברמות נוצרו נקיקים. קניון ציון נחצב על ידי המזלג הצפוני של הנהר וירג'ין בדרך זו. בשלבים המאוחרים של תהליך זה כיסו קילוחי לבה וחרוטי אפר חלקים מהאזור.
שיטפונות בעונות הגשומות אחראיים לרוב ההתחתרות לעומק בקניון הראשי. אירועי שיטפון אלו אחראיים להובלת מרבית הסחף בן 2.7 מיליון טון סלעים ומשקעים שהנהר וירג'ין נושא כל שנה. הווירג'ין מתחתר לעומק בקניון שלו מהר יותר מאשר היובלים שלו מתחתרים בקרקעית הנחלים שלהם, ולכן היובלים מסתיימים במפלי מים מעמקים תלויים במפגש עם הווירג'ין. העמק בין הפסגות של "טווין ברודרס" (Twin Brothers, "האחים התאומים") הוא דוגמה של עמק תלוי בקניון.
הסחיפה יצרה עשרות קשתות טבעיות ברחבי הפארק כולל באבן חול נאוואחו הצבעונית. אחת הקשתות הידועות ביותר היא קשת קולוב, אחת הקשתות הארוכות ביותר בעולם, אם כי הגישה אליה קשה.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
טבלת התצורות שנחשפות בפארק הלאומי ציון  : 
| טבלת התצורות שנחשפות בפארק הלאומי ציון   | שכבת הסלע | מראה | מיקום | השקעה | סוג הסלע | תמונה |
| טבלת התצורות שנחשפות בפארק הלאומי ציון   | תצורת דקוטה | צוקים | פסגת הר הורס ראנץ' | נחלים | קונגלומרט ואבן חול |  |
| טבלת התצורות שנחשפות בפארק הלאומי ציון   | תצורת כרמל | צוקים | צומת הר כרמל | ים רדוד ומדבר חופי | אבן גיר, אבן חול וגבס |  |
| טבלת התצורות שנחשפות בפארק הלאומי ציון   | תצורת טמפל קייפ | צוקים | פסגת וסט טמפל | מדבר | אבן חול |  |
| טבלת התצורות שנחשפות בפארק הלאומי ציון   | אבן חול נאוואחו | צוקים תלולים בעובי 490 עד 670 מטרים; השכבות הנמוכות צבועות באדום בשל תחמוצות ברזל | הצוקים הגבוהים של קניון ציון; נקודת החשיפה הגבוהה ביותר היא וסט טמפל (West Temple); שיכוב צולב נראה היטב בצ'קרבורד מסה | דיונות חול כיסו כ-400,000 קילומטרים רבועים; הרוחות המשתנות במהלך ההשקעה יצרו שיכוב צולב. | אבן חול |  |
| טבלת התצורות שנחשפות בפארק הלאומי ציון   | תצורת קנייטה | מדרונות סלעיים | קניון טרואוט (Throughout canyon) | נחלים | אבן טין ואבן חול |  |
| טבלת התצורות שנחשפות בפארק הלאומי ציון   | תצורת מואנאווה | מדרונות ומדפי סלע | צוקים אדומים נמוכים הנצפים ממוזיאון ההיסטוריה אנושית של צין | נחלים ובריכות | אבן טין ואבן חול |  |
| טבלת התצורות שנחשפות בפארק הלאומי ציון   | תצורת צ'ינלה | מדרונות ארגמניים | מעל רוקוויל | נחלים | פצלים, חרסית רופפת וקונגלומרט |  |
| טבלת התצורות שנחשפות בפארק הלאומי ציון   | תצורת מואנקופי | צוקים בגוון שוקולד עם פסים לבנים | מדרונות סלעיים מווירג'ין לרוקוויל | ים רדוד | פצלים, אבן טין, אבן חול, אבן בוץ ואבן גיר |  |
|  | אבן גיר קאיבאב | צוקים | צוקי הוריקן לאורך כביש בין-מדינתי 15 בסמוך לקניוני קולוב | ים רדוד | אבן גיר |  |